b'\n_START_ARTICLE_\nHopewellska kultura\n_START_PARAGRAPH_\nHopewellska kultura ali Kultura Hopewell (300 pr. n. \xc5\xa1t.-600 n.\xc5\xa1.),  znana tudi pod imenom Kultura grobnih gomil, je bila kamenodobna indijanska  kultura na vzhodu Severne Amerike, ki se je ju\xc5\xbeno od Velikih jezer raz\xc5\xa1irjala ob rekah Ohio, vzhodni Missouri in zgornji Mississipi, in ki je spadala v krog kultur Graditeljev gomil in med kulture Srednjega gozdnega obdobja . Nosilci te kulture so preplavili in nadomestili Adensko kulturo, vendar jih je etni\xc4\x8dno zelo te\xc5\xbeko opredeliti. Kljub menjavi prebivalstva je nejasna tudi etni\xc4\x8dna sorodnost z adenskimi staroselci . Hopewellsko kulturo je nasledila Misisipijska kultura, pri kateri v severnih predelih najdemo prednike Siouxev , dru\xc5\xbeina siou\xc5\xa1kih jezikov pa z iroke\xc5\xa1ko  dru\xc5\xbeino, ki je na severovzhodu mejila na Hopewellsko kulturo, sestavlja Makro-Sioux jezikovno skupino. Toda tak\xc5\xa1no povezavo med predniki Siouxev in Hopewellsko kulturo bi bilo potrebno podpreti in umestiti z zanesljivimi dokazi, poleg tega pa je bila ta kultura  zelo verjetno polietni\xc4\x8dna.  Oblikovala se je iz adenskih vplivov in se pri\xc4\x8dela \xc5\xa1iriti v 3. stoletju pr. n. \xc5\xa1t.\n_START_SECTION_\nRazvoj Hopewellske kulture\n_START_PARAGRAPH_\nOb nastopu Hopewellske kulture je pri\xc5\xa1lo do znatne zamenjave adenskega prebivalstva z novimi pri\xc5\xa1leki in ta prehod verjetno ni bil miroljuben. Kljub tem spremembam med Hopewellsko in Adensko kulturo obstaja kontinuiteta: gradnjo grobnih gomil so celo okrepili , in obenem  \xc5\xa1e naprej so u\xc5\xbeivali posebno vrsto tobaka, ki je imel skoraj halucinogene u\xc4\x8dinke, za njegovo kajenje pa so izdelovali lepe kamnite pipe z vzorci \xc5\xbeivali kot so npr. bobri ali medvedje . Prevzeli in ohranili so adenski obi\xc4\x8daj skeletne gomilne pokope za aristokrate in kremiranje za obi\xc4\x8dajne ljudi  . V Hopewellski kulturi se je dru\xc5\xbebena razslojenost \xc5\xa1e okrepila. Gradili so ogromne grobne spomenike v obliki krogov, kvadratov, osmerokotnikov in vzporednih \xc4\x8drt in ti spomeniki so obsegali tudi po 10 kvadratnih kilometrov povr\xc5\xa1ine ._NEWLINE_Na zahodu se je utrdila vzporedna in prekrivajo\xc4\x8da se Kultura gomilnih upodobitev . Iz severnih obmo\xc4\x8dij se je vpliv Hopewellske kulture postopoma \xc5\xa1iril tudi dale\xc4\x8d na jug vse do Mehi\xc5\xa1kega zaliva in Floridskega polotoka, vendar splo\xc5\xa1nih kulturnih vplivov ne smemo zamenjevati s samo Hopewellsko kulturo; na jugovzhodu je denimo obstajala musko\xc5\xa1ka kultura Swift Creek, ki je bila ena od samostojnih kultur  Srednjega gozdnega obdobja . Konec Hopewellske kulture je skrivnosten: njena glavna najdi\xc5\xa1\xc4\x8da so bila brez jasnega gospodarskega ali podnebnega razloga opu\xc5\xa1\xc4\x8dena okrog 400 n.\xc5\xa1. Le ugibamo lahko o morebitnih prepogostih vojnah, agrikulturnih ali podnebnih spremembah, zaradi katerih naj bi za\xc5\xa1la v dezintegracijo . Okrog 500 n.\xc5\xa1. so Hopewellci svoje grobne gomile uporabili za gradnjo utrdb, kar morda ka\xc5\xbee, da se je dezintegraciji prej ali slej pridru\xc5\xbeila voja\xc5\xa1ka ogro\xc5\xbeenost . Med tem, ko je ve\xc4\x8dina Hopewellske kulture propadla, so se v sklopu preprostej\xc5\xa1e lovsko-nabiralni\xc5\xa1ke Kulture grobnih upodobitev jugozahodno od Velikih jezer Hopewellske zna\xc4\x8dilnosti ohranile do prihoda Misisipijcev .\n_START_SECTION_\nDru\xc5\xbeba in gospodarstvo\n_START_PARAGRAPH_\nKot ka\xc5\xbee je v Hopewellski kulturi na osnovi rodovne ureditve obstajalo razvejano omre\xc5\xbeje poglavarstev,  ki so \xc5\xa1tela tudi do 10.000 ljudi, in ki jim je vladal dedni teokratski vladar. Hopewellska kultura tega omre\xc5\xbeja ni povezala v enotno politi\xc4\x8dno vodstvo . Gradili so velike vasi s hi\xc5\xa1ami iz lesenih palic in s slamnatimi strehami , naselja, ki so bila pogosto ograjena s palisadami, so v\xc4\x8dasih \xc5\xbee prerasla v skoraj prava mesteca, ki so bila praviloma lokalna politi\xc4\x8dnapoliti\xc4\x8dna, verska verska in gospodarska  sredi\xc5\xa1\xc4\x8da. Gradnja velikih naselbin in grobnih gomil ka\xc5\xbee, da je bila Hopewellska kultura sposobna izvajati velika javna dela . _NEWLINE_V Hopewellski kulturi je bil lov \xc5\xa1e naprej poglavitna gospodarska dejavnost, tako da je razvoj le deloma pospe\xc5\xa1evalo po\xc4\x8dasno raz\xc5\xa1irjanje kmetovanja, osnovanega na preprostem moti\xc4\x8dnem poljedelstvu. Nosilci te kulture tudi niso imeli enotne kmetovalne prakse, kar ka\xc5\xbee na veliko lokalno avtonomijo. Ponekod so gojili melone in bu\xc4\x8de, drugod koruzo, ponekod so udoma\xc4\x8dili lastno rastlinstvo, npr. son\xc4\x8dnice in svilnice. Razvoj sta pospe\xc5\xa1evala trgovina  trgovina na kratke in dolge razdalje in napredek v  obrtni\xc5\xa1tvu, ki je temeljilo na lon\xc4\x8darjenju, kerami\xc4\x8dnih izdelkih, obdelavi zlata in bakra . Trgovina je pripomogla k temu, da so nosilci Kulture Hopewell lahko raz\xc5\xa1irili enoten simbolni  sistem .'